cyanic-selkie/wikianc huggingface dataset:
Black Sabbath
Δεκαετία '70-'79: Οι Black Sabbath με τον Όζι
Το Νοέμβριο εκείνης της χρονιάς κυκλοφόρησε, το ηχογραφημένο στο Λος Άντζελες, "Sabbath Bloody Sabbath" (# 4 στη Βρετανία, # 11 στις Η.Π.Α.) και είναι το πρώτο άλμπουμ του συγκροτήματος που έλαβε θετικές κριτικές από τα ΜΜΕ της εποχής. Από τον δίσκο ξεχώρισαν τα "A National Acrobat", "Sabbra Cadabra" και το ομώνυμο κομμάτι. Κατά τη διάρκεια της περιοδείας τους, εμφανίστηκαν στο φεστιβάλ "California Jam" μαζί με τους Deep Purple, τους Eagles, τους Black Oak Arkansas και άλλους. Το Φεβρουάριο του επόμενου έτους ξεκίνησαν να δουλεύουν για τον επόμενο δίσκο τους, ο οποίος κυκλοφόρησε την 1 Ιουλίου του 1975 με τίτλο "Sabotage" (# 7 στη Βρετανία, # 28 στις Η.Π.Α.). Με επιβλητικά και έντονα φωνητικά του Όσμπορν, ξεχώρισαν τραγούδια όπως τα "Symptom of the Universe" και "Megalomania", αλλά ο δίσκος ήταν ο πρώτος τους που δεν έγινε πλατινένιος στις Ηνωμένες Πολιτείες. Την 1 Δεκεμβρίου του 1975, κυκλοφόρησε η πρώτη συλλογή του συγκροτήματος με τίτλο "We Sold Our Soul for Rock 'n' Roll" ανεβαίνοντας στο Top-50 της Μεγάλης Βρετανίας και των Ηνωμένων Πολιτειών.
Το καλοκαίρι του 1976 ξεκίνησαν τις ηχογραφήσεις για τον επόμενο δίσκο τους, ο οποίος κυκλοφόρησε τον Οκτώβριο εκείνης της χρονιάς με τίτλο "Technical Ecstasy" (# 13 στη Βρετανία, # 51 στις Η.Π.Α.). Στην περιοδεία του συγκεκριμένου άλμπουμ, η οποία ξεκίνησε το Νοέμβριο του 1976, συγκροτήματα που άνοιγαν τις συναυλίες των Black Sabbath ήταν οι Boston και ο Τεντ Νούτζεντ στις Η.Π.Α. και οι μετέπειτα θρυλικοί AC/DC στην Ευρώπη, τον Απρίλιο του 1977.
Το Νοέμβριο του 1977, ο Όζι Όσμπορν παραιτήθηκε από το συγκρότημα λόγω προσωπικών προβλημάτων. Τα υπόλοιπα μέλη του συγκροτήματος αποφάσισαν να τον αντικαταστήσουν με τον Ντέιβ Γουόλκερ των Savoy Brown. Η μοναδική εμφάνιση του Γουόκερ με το συγκρότημα έγινε στις 8 Ιανουαρίου 1978 για την τηλεοπτική εκπομπή "Look! Hear!", όπου έπαιξαν το τραγούδι "Junior's Eyes". Τρεις μήνες αργότερα, ο Όσμπορν αποφάσισε να επιστρέψει στο συγκρότημα.
Τον Οκτώβριο του 1978, κυκλοφορήσαν το "Never Say Die" (# 12 στη Βρετανία, # 69 στις Η.Π.Α.). Το ομώνυμο σινγκλ έφτασε στο # 21 των βρετανικών τσαρτ, το πρώτο μετά το τραγούδι "Paranoid" που κατάφερε να μπει στον βρετανικό κατάλογο επιτυχιών. Το Μάιο του 1978, περιόδευσαν στην Αμερική με τους Van Halen να ανοίγουν τις συναυλίες τους.
Το 1979, οι Black Sabbath είχαν φτάσει στο σημείο να μην μπορούν πλέον να συνυπάρξουν, κυρίως λόγω του υπερβολικού εθισμού του Όσμπορν στα ναρκωτικά, αλλά και της ανικανότητας του να συνεισφέρει στο συνθετικό κομμάτι του συγκροτήματος. Αποφάσισαν να τον απολύσουν και να προσλάβουν στη θέση του τον πρώην τραγουδιστή των Rainbow, Ρόνι Τζέιμς Ντίο.
Η εποχή Ντίο
thumb|Ο Ρόνι Τζέιμς Ντίο Ο τελείως διαφορετικός στη φωνή από τον Όζι, Ρόνι Τζέιμς Ντίο, μπήκε στο στούντιο αμέσως μετά την ένταξη του στο συγκρότημα το καλοκαίρι του 1979 μετά από πρόταση της κόρης του μάνατζερ των Black Sabbath και μετέπειτα συζύγου του Όσμπορν, Σάρον Άρντεν. Το Σεπτέμβριο, ο Γκίζερ Μπάτλερ αποχώρησε για τέσσερις μήνες με προσωρινό αντικαταστάτη τον Τζεφ Νίκολς, για να επιστρέψει τον Ιανουάριο του 1980 και το Νίκολς να αναλαμβάνει τα πλήκτρα.
Τον Απρίλιο του 1980 κυκλοφόρησε ο πλατινένιος δίσκος "Heaven and Hell" (# 9 στη Βρετανία, # 28 στις Η.Π.Α.) με το σινγκλ "Neon Knights" να φτάνει στο # 22 του βρετανικού καταλόγου επιτυχιών. Μία ξεχωριστή περιοδεία πραγματοποιήθηκε εκείνη τη χρονιά, καθώς οι Black Sabbath παρουσίασαν ένα φοβερό πακέτο μαζί με το διάσημο χαρντ ροκ συγκρότημα, Blue Öyster Cult. Στα τέλη Ιουλίου και ενώ βρισκόταν σε περιοδεία, η προηγούμενη δισκογραφική τους εταιρεία κυκλοφόρησε το ανεπίσημο, ηχογραφημένο ζωντανά το 1973, "Live at Last", το οποίο ανέβηκε στο # 5 των βρετανικών τσαρτ.
Τον Αύγουστο του 1980, ο Μπιλ Γουόρντ αποχώρησε από το συγκρότημα λόγω του ότι είχε αντίθετη γνώμη με την αντικατάσταση του Όσμπορν και αντικαταστάθηκε από τον Βίνι Άπις με τον οποίο ολοκλήρωσαν την περιοδεία για την προώθηση του "Heaven and Hell". Τον Οκτώβριο του 1981, κυκλοφόρησε το δεύτερο άλμπουμ του Ντίο με το συγκρότημα με τίτλο "Mob Rules" (# 12 στη Βρετανία, # 29 στις Η.Π.Α.) με τα "Falling off the Edge of the World" και "The Sign of the Southern Cross" να ξεχωρίζουν.
Το Νοέμβριο του 1982, ο Ντίο αποχώρησε από το συγκρότημα για να ξεκινήσει σόλο καριέρα. Τα φωνητικά ανέλαβε ο θρυλικός τραγουδιστής των Deep Purple, Ίαν Γκίλαν. Ένα μήνα αργότερα κυκλοφόρησε το ζωντανό άλμπουμ "Live Evil", το τελευταίο με τον Ντίο στα φωνητικά κατά τη δεκαετία του '80 (# 13 στη Βρετανία, # 37 στις Η.Π.Α.).
Η δωδεκαετία 1983-1995
Με τον Γκίλαν στα φωνητικά, οι Black Sabbath κυκλοφόρησαν στις 7 Αυγούστου του 1983, το "Born Again" (# 4 στη Βρετανία, # 39 στις Η.Π.Α.) με τον Μπιλ Γουόρντ να επανέρχεται στα τύμπανα. Ο δίσκος έλαβε πολύ αρνητικές κριτικές αλλά τελικά έγινε χρυσός, λόγω του ονόματος του συγκροτήματος και του Γκίλαν. Για την παγκόσμια περιοδεία για την προώθηση του "Born Again" ο πρώην ντράμερ των E.L.O., Μπεβ Μπέβαν, αντικατέστησε τον Μπιλ Γουόρντ. Κατά τη διάρκεια αυτής της περιοδείας οι Black Sabbath έπαιζαν και το "Smoke on the Water" των Deep Purple.
left|thumb|Ο Βίνι Άπις Μετά την περιοδεία για την προώθηση του δίσκου, ο Ίαν Γκίλαν αποφάσισε να επιστρέψει στους Deep Purple οι οποίοι επανενωνόταν μετά από οκτώ χρόνια και στη θέση του οι υπόλοιποι Black Sabbath προσέλαβαν τον άσημο Ντέιβ Ντονάτο. Απογοητευμένος με το ηχητικό αποτέλεσμα της νέας σύνθεσης, αποχώρησε από το συγκρότημα ο Γκίζερ Μπάτλερ το Νοέμβριο του 1984 και στη θέση του ήρθε ο Ντέιβ Σπιτζ. Η αντίδραση του οδήγησε τους υπόλοιπους να προβούν σε αντικατάσταση του Ντονάτο με τον πρώην μπασίστα και τραγουδιστή των Deep Purple και των Trapeze, Γκλεν Χιούζ τον Σεπτέμβριο του 1985.
Η αρχική σύνθεση του γκρουπ επανενώθηκε για το φιλανθρωπικό φεστιβάλ "Live Aid", στις 13 Ιουλίου του 1985, φεστιβάλ για το οποίο επανενώθηκαν και οι The Who και οι Led Zeppelin.
Τον Ιανουάριο του 1986, κυκλοφόρησε το άλμπουμ "The Seventh Star" (# 27 στη Βρετανία, # 78 στις Η.Π.Α.) για να αποχωρήσει ο Χιούζ ένα μήνα αργότερα λόγω τραυματισμού από καβγά σε μπαρ, δίνοντας το μικρόφωνο στον Ρέι Γκίλεν με τον οποίο τελείωσαν την περιοδεία για την προώθηση του τελευταίου τους δίσκου. Το άλμπουμ ηχογραφήθηκε αρχικά ως προσωπικός δίσκος του Τόνι Αϊόμι αλλά η Warner Bros. που είχε τα δικαιώματα του συγκροτήματος, πίεσε για να κυκλοφορήσει σαν δίσκος των Black Sabbath, με τον μάνατζερ Ντον Άρντεν να δίνει τη λύση με την ονομασία "Black Sabbath featuring Tony Iommi, Seventh Star".
Στη θέση του ντράμερ Μπεβ Μπεβάν ήρθε ο Έρικ Σίνγκερ τον Σεπτέμβριο του 1985 και οι Black Sabbath μπήκαν στο στούντιο για να δουλέψουν πάνω στον επόμενο δίσκο τους. Ενώ το συγκρότημα ετοίμαζε τον καινούριο δίσκο, ο Γκίλεν αποχώρησε για να δημιουργήσει τους Blue Murder και τη θέση του πήρε ο Τόνι Μάρτιν, ηχογραφώντας ξανά τα κομμάτια του Γκίλεν. Τον Δεκέμβριο του 1987, κυκλοφόρησαν το "The Eternal Idol" (# 66 στη Μεγάλη Βρετανία). Στην περιοδεία του το συγκρότημα επισκέφτηκε για πρώτη φορά την Ελλάδα και έπαιξε στο γήπεδο της Λεωφόρου Αλεξάνδρας. Λόγω της μικρής εμπορικής επιτυχίας του "The Eternal Idol", το συγκρότημα ανέλαβε η εταιρεία "I.R.S. Records".
Τον Απρίλιο του 1989, κυκλοφόρησε το "Headless Cross" (# 31 στη Βρετανία) με τον σπουδαίο Κόζι Πάουελ στα τύμπανα. Ο δίσκος περιείχε το πρώτο σινγκλ του συγκροτήματος που μπήκε στα βρετανικά τσαρτ μετά από επτά χρόνια, το ομώνυμο "Headless Cross", ενώ στο τραγούδι "When Death Calls", το σόλο κιθάρας έπαιξε ο κιθαρίστας τν Queen, Μπράιαν Μέι. Τη θέση του μπασίστα στο συγκρότημα πήρε το πρώην μέλος των Whitesnake και του Γκάρι Μουρ, Νιλ Μάρεϊ και οι Black Sabbath ξεκίνησαν την περιοδεία για την προώθηση του δίσκου, το αμερικανικό κομμάτι της οποίας αναβλήθηκε λόγω χαμηλής ζήτησης των εισιτηρίων.
Το Φεβρουάριο του επόμενου έτους, το συγκρότημα επέστρεψε στο στούντιο για την ηχογράφηση του "TYR", το οποίο κυκλοφόρησε τον Αύγουστο του 1990 ανεβαίνοντας στο # 24 στη Μεγάλη Βρετανία αλλά χωρίς να μπει στα αμερικανικά τσαρτ. Τον Οκτώβριο αποχώρησε ο Πάουελ λόγω του ότι έσπασε το μηρό του σε ατύχημα με το άλογο του και αντικαταστάθηκε από τον Βίνι Άπις.Τον Απρίλιο του 1991, ο Γκίζερ Μπάτλερ και ο Ρόνι Τζέιμς Ντίο ένωσαν και πάλι τις δυνάμεις τους με το συγκρότημα για να κυκλοφορήσουν το άλμπουμ "Dehumanizer", τον Ιούνιο του 1992 (# 28 στη Μεγάλη Βρετανία, # 44 στις Η.Π.Α.), με την επιτυχία "TV Crimes". Στην περιοδεία για το άλμπουμ, ο Όζι Όσμπορν προσκάλεσε το συγκρότημα να ανοίξει μία συναυλία στην αμερικανική περιοδεία του. Ο Ντίο αρνήθηκε να συμμετάσχει ως δεύτερο όνομα κάτω από το προσωπικό σχήμα του Όσμπορν και αποχώρησε για δεύτερη φορά από τους Black Sabbath. Στη θέση του τραγούδησε ο Ρομπ Χάλφορντ των Judas Priest, ο οποίος εμφανίστηκε επί σκηνής για δύο συναυλίες στις 14 και 15 Νοεμβρίου στο Όκλαντ των Η.Π.Α., ενώ τη δεύτερη βραδιά ο Όζι εμφανίστηκε με τους υπόλοιπους, παίζοντας τέσσερα τραγούδια.
Την αποχώρηση του Ρόνι Τζέιμς Ντίο ακολούθησε και αυτή του Βίνι Άπις ο οποίος εντάχθηκε στο προσωπικό σχήμα του Ντίο και αντικαταστάθηκε από τον πρώην ντράμερ των Rainbow Μπόμπι Ροντινέλι, ενώ στα φωνητικά επανήλθε ο Τόνι Μάρτιν. Τον Ιανουάριο του 1994, κυκλοφόρησαν το "Cross Purposes" (# 41 στη Μεγάλη Βρετανία), με τον Τζεφ Νίκολς στα πλήκτρα να αναγνωρίζεται πλέον ως επίσημο μέλος του συγκροτήματος.
thumb|Οι Black Sabbath το 1999 Τον Αύγουστο του ίδιου έτους αποχώρησε ο Ροντινέλι για να αντικατασταθεί αρχικά από τον Μπιλ Γουόρντ για κάποιες συναυλίες στη Νότια Αμερική και στο τέλος της χρονιάς από τον Κόζι Πάουελ, ενώ τη θέση του αποχωρήσαντα Γκίζερ Μπάτλερ (έφυγε λόγω διαμαχών με τον Τόνι Αϊόμι) πήρε για άλλη μια φορά ο Νιλ Μάρεϊ. Τον Ιούνιο του 1995, κυκλοφόρησαν το "Forbidden" (# 71 στη Μεγάλη Βρετανία) και περιόδευσαν μέχρι τον Δεκέμβριο του ίδιου έτους.
Η επιστροφή του Όζι
Στις 21 Μαΐου του 1998, ο Μπιλ Γουόρντ έπαθε καρδιακή προσβολή και αντικαταστάθηκε ως το τέλος της χρονιάς από τον Βίνι Άπις. Τον Ιανουάριο του 1999, ο Γουόρντ επέστρεψε για την αμερικανική περιοδεία του συγκροτήματος μαζί με τους Pantera. Την επόμενη χρονιά, ο Όσμπορν και ο Αϊόμι κυκλοφόρησαν σόλο δίσκους και οι Black Sabbath επέστρεψαν στο στούντιο το 2001 για να δουλέψουν σε νέο υλικό, διαδικασία η οποία διακόπηκε λόγω της επιστροφής του Όσμπορν στις υποχρεώσεις του για την προσωπική του καριέρα.
Τον Αύγουστο του 2002, κυκλοφόρησε το διπλό, ζωντανά ηχογραφημένο άλμπουμ "Past Lives" (# 114 στις Η.Π.Α.) με ζωντανές ηχογραφήσεις από τη δεκαετία του '70, ενώ περιελάμβανε και το ανεπίσημο ζωντανό άλμπουμ "Live at Last", που είχε εκδοθεί το 1980 και είχε ανέβει στο # 5 στη Μεγάλη Βρετανία.
Η επιστροφή του Ντίο
Τον Μάιο του 2009, ο Όσμπορν κατέθεσε μήνυση κατά του Αϊόμι για παράνομη χρήση του ονόματος των Black Sabbath. Ο τελευταίος δήλωσε ότι είναι το μοναδικό μέλος που παρέμεινε στο συγκρότημα καθ' όλη την πορεία του και ότι τα υπόλοιπα μέλη έχασαν τα δικαιώματα του ονόματος κατά τη δεκαετία του '80.
Στις 16 Μαΐου 2010, ο Ρόνι Τζέιμς Ντίο πέθανε από καρκίνο του στομάχου και τον Ιούνιο εκείνης της χρονιάς σταμάτησαν τη νομική τους διαμάχη, ο Όσμπορν με τον Αϊόμι.
Επανένωση και νέο άλμπουμ
Στις 11 Νοεμβρίου 2011, η αρχική γραμμή μελών του συγκροτήματος ανακοίνωσε την επανένωση της και παράλληλα την ηχογράφηση ενός νέου δίσκου. Δύο μήνες αργότερα, ο Τόνι Αϊόμι διαγνώστηκε με λέμφωμα, αναγκάζοντας το συγκρότημα να αναβάλει την ευρωπαϊκή του περιοδεία, εκτός από τις εμφανίσεις τους στο "Download" και το "Lollapalooza festibal".
Το Φεβρουάριο του 2012, ο Μπιλ Γουόρντ ανακοίνωσε ότι δε θα συνεχίσει με τους Black Sabbath και το συγκρότημα συνέχισε με session μουσικούς στη θέση του ντράμερ. Το Μάιο του 2012 έδωσαν την πρώτη τους συναυλία με τον ντράμερ Τόμι Κλούφετος και ξεκίνησαν να ηχογραφούν το νέο τους δίσκο. Στις 13 Ιανουαρίου του 2013, ανακοίνωσαν την κυκλοφορία του νέου δίσκου με την ονομασία "13" και επίσημη ημερομηνία κυκλοφορίας στις 11 Ιουνίου 2013. Στις 18 Απριλίου, κυκλοφόρησε το πρώτο σινγκλ του νέου δίσκου με τίτλο "God Is Dead?", με το συγκρότημα να ανακοινώνει μία γκεστ εμφάνιση στο τελευταίο επεισόδιο του 13ου κύκλου της σειράς "CSI: Crime Scene Investigation".
Ο δίσκος γνώρισε πολύ μεγάλη επιτυχία ανεβαίνοντας στην κορυφή των βρετανικών και των αμερικάνικων τσαρτ, ενώ το "God Is Dead?" κέρδισε το βραβείο Γκράμι για την καλύτερη μέταλ εκτέλεση και το συγκρότημα περιόδευσε σε όλο τον κόσμο ξεκινώντας από την Αμερική το καλοκαίρι του 2013 και συνεχίζοντας στην Ευρώπη στο τέλος της χρονιάς.
Τον Σεπτέμβριο του 2014, έγινε γνωστό ότι το συγκρότημα θα ξεκινούσε να δουλεύει για το εικοστό και τελευταίο του άλμπουμ μέσα στο 2015, κάτι που αναιρέθηκε λίγους μήνες αργότερα από τον Όζι Όσμπορν, με το τους Black Sabbath να ανακοινώνουν ότι η τελευταία τους περιοδεία με τίτλο "The End" θα πραγματοποιηθεί από τον Ιανουάριο μέχρι τον Ιούνιο του 2016. Παράλληλα, το συγκρότημα πωλούσε στους πάγκους των συναυλιών του, το ΕΡ "The End", το οποίο αποτελούνταν από κομμάτια προερχόμενα από τις ηχογραφήσεις του "13", όπως και ζωντανές εκτελέσεις από συναυλίες της περιοδείας του δίσκου.
Πηγές
Κατηγορία:Αγγλικά heavy metal συγκροτήματα Κατηγορία:Βραβευμένοι με Γκράμι Κατηγορία:Νικητές Kerrang! Awards
Νούρνταγι
Το Νούρνταγι (τουρκικά: Nurdağı, κουρδικά: Kurudere) είναι διαμέρισμα και πόλη στην Επαρχία Γκαζιαντέπ της Τουρκίας. Βρίσκεται 45 χλμ δυτικά του Γκαζιαντέπ. Έχει πληθυσμό 40.793 κατοίκους από το 2020.
Παραπομπές
Κατηγορία:Κουρδικοί οικισμοί στην Τουρκία
Εκκλησιαστικά αξιώματα της Ορθόδοξης Εκκλησίας
Επίσκοποι
Ορισμένοι άγαμοι ιερείς λαμβάνουν τιμητικά το βαθμό του επισκόπου με τον «ψιλό» τίτλο μιας «πάλαι ποτέ διαλαμψάσης» επαρχίας, χωρίς να τους ανατεθεί η ποιμαντορία μιας ενεργής εκκλησιαστικής επαρχίας και κατά κανόνα δεν μετέχουν ενεργά στην Ιερά Σύνοδο, όπου ανήκουν. Έχουν συνήθως βοηθητικό ρόλο στην διοίκηση μιας μεγάλης μητρόπολης, μιας αρχιεπισκοπής ή ενός Πατριαρχείου. Υπάρχουν σήμερα τιτουλάριοι αρχιερείς ως βοηθοί επίσκοποι, ως ηγούμενοι Ιερών Μονών, ως αρχιερατικώς προϊστάμενοι Κοινοτήτων ή Αρχιερατικών Περιφερειών, ως πρωτοσυγκελλεύοντες Ιερών Μητροπόλεων, ως αρχιγραμματεύοντες Ιερών Συνόδων και ως αντιπρόσωποι σε διεκκλησιαστικούς ή διεθνείς Οργανισμούς. Διακρίνονται οι εξής κατηγορίες:
Πρεσβύτεροι
Τα Εκκλησιαστικά Οφφίκια είναι εκκλησιαστικές τιμητικές διακρίσεις, που απονέμονται εκ μέρους του επιχώριου Μητροπολίτου στους διαπρέψαντες ενάρετους και εκκλησιαστικά δραστήριους κληρικούς, μοναχούς και λαϊκούς της επαρχίας αυτού. Παρακάτω παρατίθενται τα οφφίκια, που απονέμονται μόνο σε κληρικούς σύμφωνα με τον κανονισμό υπ' αριθμ. 142/1999 "Περί Απονομής εκκλησιαστικών οφφικίων εν τη Εκκλησία της Ελλάδος". Η σειρά με την οποία παρατίθενται είναι η σειρά του προβαδίσματος των Οφφικιούχων Πρεσβυτέρων βάσει της μέχρι τώρα κρατούσας τάξης. Προσφωνούνται κατά την ιερατική τάξη τους.
Οφφίκια του Οικουμενικού Πατριαρχείου
Περισσότερα τιμητικά οφφίκια αποδίδουν οι Οικουμενικοί Πατριάρχες Κωνσταντινουπόλεως σε κληρικούς και λαϊκούς, που προσφέρουν διακεκριμένες υπηρεσίες στην Ορθοδοξία και τον πολιτισμό.
Υποσημειώσεις - Παραπομπές
Κατηγορία:Κατάλογοι που αφορούν τη Θρησκεία Κατηγορία:Χριστιανικοί θρησκευτικοί τίτλοι και βαθμοί
0 (έτος)
«Έτος μηδέν» δεν υπάρχει ούτε στο Γρηγοριανό ούτε και στο Ιουλιανό ημερολόγιο, όπου μετά το έτος 1 π.Χ. ακολουθεί κατευθείαν το 1|έτος 1 μ.Χ.
Έτος μηδέν υπάρχει όμως στο αστρονομικό σύστημα χρονολόγησης και στο ISO 8601, καθώς και στο Βουδιστικό και Ινδουιστικό ημερολόγιο.
Πηγές
Κατηγορία:Έτη Κατηγορία:Ουράνιο σύστημα συντεταγμένων
Παναθλητικός Όμιλος Καλλιθέας Έσπερος
μικρογραφία|170px|Το παλιό έμβλημα του ΠΟΚ Έσπερος. Ο Παναθλητικός Όμιλος Καλλιθέας Έσπερος (Π.Ο.Κ. Έσπερος), είναι αθλητικός σύλλογος με έδρα την Καλλιθέα. Ο Έσπερος αγωνίζεται στο κλειστό γυμναστήριο Έσπερος (800 θέσεων) της Καλλιθέας. Τα χρώματα του συλλόγου είναι το άσπρο και το μπλε, ενώ το έμβλημά του συνίσταται από ένα μπλε πεντάκτινο αστέρι με το βυζαντινό γραμμα Ε στο κέντρο του και το έτος ιδρύσεως του συλλόγου (1943).
Ιστορία
Το 1943 ιδρύεται το ποδοσφαιρικό τμήμα του Έσπερου και την ίδια χρονιά, στη διάρκεια της Κατοχής, παίρνει μέρος στο πρωτάθλημα Β' κατηγορίας Πειραιώς, που διοργάνωσε η «Ένωση Ελλήνων Αθλητών». Η «Ένωση Ελλήνων Αθλητών» ιδρύθηκε (όπως και ο Έσπερος) το 1943 από τον βαλκανιονίκη στίβου, γιατρό και μετέπειτα δολοφονηθέντα (1963) βουλευτή Πειραιώς της Αριστεράς Γρηγόρη Λαμπράκη. Με τα έσοδα από τις αθλητικές συναντήσεις (στις οποίες συμμετείχε ο Έσπερος) η «Ένωση Ελλήνων Αθλητών» διοργάνωνε στη διάρκεια της Κατοχής λαϊκά συσσίτια για τον εξαθλιωμένο πληθυσμό. Μεταπολεμικά, το 1954, ο Έσπερος ανήλθε στο πρωτάθλημα της Α΄ κατηγορίας της Ε.Π.Σ. Αθηνών.
Τον Ιούλιο του 1966 με πρωτοβουλία του Έσπερου και άλλων παραγόντων της Καλλιθέας πραγματοποιείται η συγχώνευση τεσσάρων ποδοσφαιρικών ομάδων της πόλης (Ηρακλής Καλλιθέας, ΑΕ Καλλιθέας, Έσπερος, Καλλιθαϊκός) και ιδρύεται ο Γ.Σ. Καλλιθέα. Τον Ιούνιο του 1969, τρία μόλις χρόνια μετά τη συγχώνευση, η ποδοσφαιρική ομάδα Γ.Σ. Καλλιθέα προβιβάζεται στη Β’ Εθνική. Μέχρι το 2002, η ποδοσφαιρική ομάδα αγωνίζεται στα πρωταθλήματα Β’ και Γ’ Εθνικής Κατηγορίας, ενώ τον Απρίλιο του 2002 προβιβάζεται στην Α’ Εθνική Κατηγορία για πρώτη φορά στην ιστορία της.
Από το 1944 ο "Παναθλητικός Όμιλος Καλλιθέας Έσπερος" συμμετέχει, επίσης, ανελλιπώς στα εθνικά πρωταθλήματα πετοσφαίρισης και καλαθοσφαίρισης, με 7 και 9 συμμετοχές αντίστοιχα στην ανώτατη ιεραρχικά κατηγορία.
Από την ομάδα του Έσπερου ξεκίνησε τη καριέρα του ο Γιάννης Λάιος, διεθνής παίκτης και προπονητής αργότερα με πολλές επιτυχίες.
Τμήμα καλαθοσφαίρισης ανδρών
Το τμήμα καλαθοσφαίρισης του συλλόγου ιδρύθηκε το 1945 και αναπτύχθηκε κυρίως μετά το 1950, με κύριο εμπνευστή τον Τάκη Κοντούζογλου. Από το 1946 μέχρι το 2018 (72 περίοδοι) ο Έσπερος αγωνίστηκε:
Το Μάιο του 2009 το τμήμα καλαθοσφαίρισης της Αθλητικής Ένωσης Ίκαρος Καλλιθέας απορροφήθηκε από τον Έσπερο και έτσι ο σύλλογος μετονομάστηκε σε Παναθλητικός Όμιλος Ίκαρος Έσπερος Καλλιθέας. Τον Οκτώβριο του 2009 ο "Ίκαρος Έσπερος Καλλιθέας" αγωνίστηκε στο πρωτάθλημα της Α2 Εθνικής κατηγορίας καλαθοσφαίρισης για 13η φορά στην ιστορία του, ενώ τον Μάιο του 2010 πανηγύρισε την άνοδό του για έβδομη φορά στην Α1 Εθνική Κατηγορία. Η συγχώνευση τερματίστηκε τον Ιούνιο του 2010 με ευθύνη των παραγόντων του Ικάρου και κυρίως του προέδρου τους, Δημήτρη Αγγελόπουλου.
Ο Έσπερος κατέκτησε το Πρωτάθλημα Ελλάδας καλαθοσφαίρισης εφήβων το 2006 και Πρωτάθλημα Ελλάδας καλαθοσφαίρισης παίδων το 1970.
Τμήμα καλαθοσφαίρισης γυναικών
Σχεδόν από την ίδρυσή του ο Έσπερος Καλλιθέας διατηρούσε γυναικεία αθλητικά τμήματα. Εν έτει 1979, η διοίκηση του συλλόγου αποφάσισε την επανίδρυση του τμήματος καλαθοσφαίρισης γυναικών. Κατά συνέπεια, την αγωνιστική περίοδο 1979-80 η ομάδα πραγματοποίησε την πρώτη της εμφάνιση στο Πρωτάθλημα της Β' Κατηγορίας Ε.Σ.Κ.Α.
Τμήμα πετοσφαίρισης ανδρών
Κατά την τρέχουσα αγωνιστική περίοδο, 2012-13, ο Π.Ο.Κ. Έσπερος έλαβε μέρος στο Πρωτάθλημα του 2ου Ομίλου του Περιφερειακού Πρωταθλήματος Ανδρών (Ε.Σ.ΠΕ.Δ.Α.), ολοκληρώνοντας τις αγωνιστικές του υποχρεώσεις στην 6η θέση της βαθμολογικής κατάταξης.
Το 1944 παίρνει τη 3η θέση στο πρωτάθλημα Κέντρου (Παναθηναϊκός, Πανελλήνιος, Έσπερος, Εμποροϋπάλληλοι, Μίλων, Τρίτων, Νέοι Βύρωνος, Ιωνικός). Το 1946, 48, 49 κατακτά το πρωτάθλημα Πειραιώς, το 1969 το πρωτάθλημα Β κατηγορίας και το 1970 συμμετέχει για πρώτη φορά στο πρωτάθλημα Α εθνικής κατηγορίας. Τη περίοδο, 2012-13, ο Π.Ο.Κ. Έσπερος έλαβε μέρος στο Πρωτάθλημα του 2ου Ομίλου του Περιφερειακού Πρωταθλήματος Ανδρών (Ε.Σ.ΠΕ.Δ.Α.), ολοκληρώνοντας τις αγωνιστικές του υποχρεώσεις στην 6η θέση της βαθμολογικής κατάταξης.
Τμήμα πετοσφαίρισης γυναικών
Η γυναικεία ομάδα το 2009-10 αγωνίζεται στη Β΄ κατηγορία της ΕΣΠΕΔΑ.
Τμήμα χειροσφαίρισης ανδρών
Ο Έσπερος έχει ανδρική ομάδα χειροσφαίρισης που αγωνίζονταν στη A2' Εθνική. Κατά την τρέχουσα αγωνιστική περίοδο, 2018-19, ο Π.Ο.Κ. Έσπερος έλαβε μέρος στην Β Εθνική Ελλάδας στον 1 όμιλο ολοκληρώνοντας τις αγωνιστικές του υποχρεώσεις στην 4η θέση της βαθμολογικής κατάταξης.
Λίμνη Αγίου Βησσαρίωνα
Η Λίμνη του Αγίου Βησσαρίωνα είναι μία τεχνητή λίμνη στην περιοχή της  Πύλης Τρικάλων, 600 μέτρα από το ομώνυμο χωριό Άγιος Βησσαρίωνας Τρικάλων από το οποίο πήρε και το όνομά της. Αίτιο δημιουργίας της αποτέλεσε η ανάγκη άρδευσης των καλλιεργειών της ευρύτερης περιοχής. Η διάμετρος της λίμνης είναι 150 μέτρα, ενώ το μέγιστο βάθος της βρίσκεται στα 10 μέτρα.
Γουίλιαν Αράο
Ο Γουίλιαν Σόουζα Αράο ντα Σίλβα (πορτογαλικά: Willian Souza Arão da Silva) (γενν. 12 Μαρτίου 1992) είναι Βραζιλιάνος ποδοσφαιριστής, ο οποίος αγωνίζεται ως αμυντικός μέσος/κεντρικός αμυντικός για τον Παναθηναϊκό.
Λίμνη Αγίου Βησσαρίωνα
Η τεχνητή αυτή λίμνη βρίσκεται στις ρίζες του βουνού Κόζιακα του νομού Τρικάλων. Παράλληλα, αποτελεί και υδροβιότοπο, αφού φιλοξενεί δεκάδες πτηνά, όπως  κύκνους και  αγριόπαπιες, γεγονός που προσελκύει το ενδιαφέρον των διάφορων επισκεπτών, καθιστώντας την λίμνη του Αγίου Βησσαρίωνα και αξιοθέατο της περιοχής. Απέναντι από τη λίμνη έχει, επίσης, χτιστεί και ένα ξύλινο κιόσκι με σκοπό την εξυπηρέτηση των επισκεπτών και τη βελτίωση της λίμνης ως τουριστικό προορισμό.
Γουίλιαν Αράο
Κορίνθιανς
Ο Αράο εντάχθηκε στην Κορίνθιανς το 2011, από τις ακαδημίες της Σάο Πάολο.
Λίμνη Αγίου Βησσαρίωνα
Εξωτερικοί σύνδεσμοι
Κατηγορία:Τεχνητές λίμνες της Ελλάδας Κατηγορία:Λίμνες της Θεσσαλίας
Γουίλιαν Αράο
Πορτουγκέσα (δανεισμός)
Στις 6 Αυγούστου 2013 εντάχθηκε με πεντάμηνο δανεισμό στην Πορτουγκέσα, μέχρι το τέλος της σεζόν 2013. Στο σύλλογο έπαιξε συνολικά 15 αγώνες, συμπεριλαμβανομένων των δύο πρώτων του ηπειρωτικών εμφανίσεων στο Κόπα Σουδαμερικάνα 2013.
Λουκάς Χρυσοβέργης
Ο Λουκάς Χρυσοβέργης διετέλεσε Πατριάρχης Κωνσταντινουπόλεως μεταξύ των ετών 1156 και 1169 (ή Ιανουάριο του 1170 ).
Γουίλιαν Αράο
Σαπεκοένσε (δανεισμός)
Στις 9 Ιανουαρίου 2014, ο Αράο εντάχθηκε με μονοετή δανεισμό στη Σαπεκοένσε. Στον σύλλογο δεν είχε πολλές συμμετοχές, παίζοντας μόνο σε 13 αγώνες του Καμπεονάτο Καταρινένσε και 2 αγώνες του Πρωταθλήματος Βραζιλίας, επιστρέφοντας στην Κορίνθιανς μετά από μόλις έξι μήνες, στις 27 Ιουνίου 2014.
Λουκάς Χρυσοβέργης
Κατά τη διάρκεια της Πατριαρχίας του εμφανίστηκαν διάφορα μείζονα θεολογικά ζητήματα. Το 1156-1157 τέθηκε το ερώτημα εάν ο Χριστός προσέφερε τον εαυτό του ως θυσία για τις αμαρτίες του κόσμου στον Πατέρα και το Άγιο Πνεύμα μόνον, ή και στον Λόγο (δηλαδή τον εαυτό του). Σύνοδος που συνήλθε τελικά στην Κωνσταντινούπολη το 1157 υιοθέτησε μια συμβιβαστική έκφραση, σύμφωνα με την οποία ο Λόγος προσέφερε την σάρκα διπλή θυσία στην Αγία Τριάδα, λύση στην οποία αντιτάχθηκε ο εψηφισμένος Πατριάρχης Αντιοχείας Σωτήριχος Παντεύγενος.
Γουίλιαν Αράο
Ατλέτικο Γκοϊανιένσε (δανεισμός)
Το δεύτερο μισό της σεζόν 2014, ο Αράο έπαιξε ως δανεικός στην Ατλέτικο Γκοϊανιένσε. Έπαιξε συνολικά 13 αγώνες του Καμπεονάτο Μπραζιλέιρο Σέριε Β 2014, 12 από αυτούς ως βασικός.
Μποταφόγκο (δανεισμός)
Στις 10 Ιανουαρίου 2015, ο Αράο εντάχθηκε στην Μποταφόγκο ως δανεικός μέχρι το τέλος της σεζόν 2015. Με την ομάδα είχε την καλύτερη σεζόν της καριέρας του μέχρι στιγμής, παίζοντας συνολικά 58 επίσημους αγώνες, συμπεριλαμβανομένων 35 αγώνων της Σέριε Β, σημειώνοντας 5 γκολ, με αποκορύφωμα τον τίτλο της Σέριε Β το 2015. Ήταν ένας από τους πιο σημαντικούς παίκτες της ομάδας, ο οποίος τράβηξε την προσοχή πολλών άλλων βραζιλιάνικων συλλόγων.
Λουκάς Χρυσοβέργης
Κατά την διάρκεια της Πατριαρχίας του επίσης εμφανίστηκε για πρώτη φορά το ζήτημα της σχέσης του Υιού προς τον Πατέρα εντός της Αγίας Τριάδας. Το θέμα προέκυψε από ερμηνεία που έδωσε κάποιος Δημήτριος από τη Λάμπη της Φρυγίας στη φράση του κατά Ιωάννην Ευαγγελίου «» (Ιω. ιδ´ 29). Ο Πατριάρχης Λουκάς συγκάλεσε κατ' εντολήν του Αυτοκράτορα Μανουήλ Κομνηνού μεγάλη Σύνοδο για το θέμα το 1166, η οποία καταδίκασε ως αιρετικές τις ερμηνείες του Δημητρίου και τον κληρικών και λαϊκών που τον ακολούθησαν. Όσοι αρνήθηκαν να δεχτούν τις αποφάσεις της Συνόδου αυτής υπέστησαν δήμευση περιουσίας και εξορία. Οι πολιτικές διαστάσεις της αντιπαράθεσης αυτής γίνονται προφανείς από το γεγονός ότι ένας εκ των ηγετών των διαφωνούντων προς το δόγμα του αυτοκράτορα ήταν ο ανιψιός του, Αλέξιος Κοντοστέφανος.
Γουίλιαν Αράο
Φλαμένγκο
Την 1η Ιανουαρίου 2016, ο Αράο εντάχθηκε στην Φλαμένγκο με ελεύθερη μεταγραφή.
Λουκάς Χρυσοβέργης
Άλλες αιρέσεις συνέχισαν να ανθίζουν στις βυζαντινές κτήσεις στην Ευρώπη, συμπεριλαμβανομένων των Βογομίλων, των Παυλικιανών και των Μονοφυσιτών, που ο Λουκάς και οι διάδοχοί του δυσκολεύονταν να καταπνίξουν.
Γουίλιαν Αράο
Φλαμένγκο
Στις 28 Δεκεμβρίου 2016, ο Αράο υπέγραψε νέο τριετές συμβόλαιο με τη Φλαμένγκο, μέχρι τον Δεκέμβριο του 2019. Το 2018, ο Αράο έχασε τη θέση του ως βασικός και ο βραζιλιάνικος Τύπος εικάζει μια πιθανή μεταγραφή. Τον Μάιο, η Ιντερνασιονάλ έδειξε ενδιαφέρον να τον αποκτήσει ως δανεικό, αν και η μεταγραφή δεν πραγματοποιήθηκε.
Λουκάς Χρυσοβέργης
Ο Λουκάς συμμετείχε επίσης σε μια προσπάθεια της Εκκλησίας να αποτραβηχθεί από την υπερβολικά στενή σχέση που είχε με τη κοσμική ζωή του κράτους. Το 1115, ο Πατριάρχης Ιωάννης Θ΄ είχε επιδιώξει να εμποδίσει τους κληρικούς να δραστηριοποιούνται ως δικηγόροι στα λαϊκά δικαστήρια. Τον Δεκέμβριο του 1157, ο Λουκάς επέκτεινε την απαγόρευση αυτή σε όλα τα «κοσμικά» επαγγέλματα. Σε ένα κανόνα που ισχύει ως σήμερα, έγραφε: «έχουμε παρατηρήσει ότι μερικοί από τους εγγεγραμμένους στο κλήρο έχουν εμπλακεί αντικανονικά σε κοσμικές υποθέσεις. Μερικοί έχουν δεχτεί θέσεις επιμελητών ή επιτηρητών αριστοκρατικών οικιών και κτημάτων· άλλοι έχουν αναλάβει την συλλογή δημοσίων εσόδων... άλλοι έχουν δεχθεί τιμές και αξιώματα προσήκοντα στο αστικό κατεστημένο... υποχρεώνουμε τους ανθρώπους αυτούς να εγκαταλείψουν στο εξής ​​όλες τις ανωτέρω απασχολήσεις και να αφιερωθούν στις εκκλησιαστικές τους υποχρεώσεις.... ». Αυτός ο διαχωρισμός Εκκλησίας και Κράτους ήταν καθοριστικός για την προστασία της Εκκλησίας από υπερβολική κοσμική επιρροή σε θέματα που αυτή θεωρούσε αυστηρά εκκλησιαστικά. Αυτό ήταν ιδιαίτερα σημαντικό εκείνο το χρονικό διάστημα, καθώς η βασιλεία του αυτοκράτορα Μανουήλ Κομνηνού χαρακτηριζόταν από αυταρχικό του ύφος και «καισαροπαπισμό» ο οποίος από ιδιοσυγκρασία γενικά οδηγούσε το Πατριαρχείο στο να υποτάσσεται άμεσα στις ανάγκες του Κράτους. Για το θέμα αυτό των σχέσεων Πατριάρχη και Αυτοκράτορα, ο βυζαντινολόγος Lebedev αναφέρει ότι, ενώ συνήθως χαρακτηρίζονταν από αμοιβαίο σεβασμό, μερικές φορές εξέπιπταν σε ασυγχώρητη κολακεία του δεύτερου από τον πρώτο.
Γουίλιαν Αράο
Φλαμένγκο
Στις 24 Ιουλίου 2018, η Φλαμένγκο και Ολυμπιακός συμφώνησαν για τη μεταγραφή του Αράο για το ποσό των 2,5 εκατομμυρίων ευρώ. Λίγες μέρες αργότερα, η μεταγραφή ακυρώθηκε, αφού ο Αράο και ο Ολυμπιακός δεν μπορούσαν να συμφωνήσουν για τον τρόπο πληρωμής των αποδοχών του.
Λουκάς Χρυσοβέργης
Τμήματα των έργων του Πατριάρχη Λουκά Χρυσοβέργη διασώζονται στα Decreta Synodalia, De Clericis qui se immiscent saecularibus Negotiis, De indecoris et scenicis Ritibus sanctorum notariorum Festo abrogandis, Ne Clerici turpilucra fiant, aut medici, ενώ σε αυτόν αποδίδεται ένας αριθμός σωζόμενων θρησκευτικών ποιημάτων. Μεταξύ αυτών, το διδακτικό ποίημα με τίτλο «Παρί Δίαιτας», το οποίο περιέχει την ετοιμασία νηστίσιμων εδεσμάτων που ενδείκνυνται για διάφορες μέρες του εκκλησιαστικού ημερολογίου.
Γουίλιαν Αράο
Φενέρμπαχτσε
Στις 14 Ιουλίου 2022, ο Αράο μετακόμισε στο εξωτερικό για πρώτη φορά στην καριέρα του, υπογράφοντας διετές συμβόλαιο, με επιλογή για έναν επιπλέον χρόνο, με την τουρκική Φενέρμπαχτσε.
Λουκάς Χρυσοβέργης
Πηγές
Κατηγορία:Πατριάρχες Κωνσταντινουπόλεως Κατηγορία:Βυζαντινοί του 12ου αιώνα Κατηγορία:Επίσκοποι του 12ου αιώνα
Γουίλιαν Αράο
Παναθηναϊκός
Στις 17 Αυγούστου 2023, ο Αράο μεταγράφηκε από τη Φενέρμπαχτσε στον Παναθηναϊκό, υπογράφοντας διετές συμβόλαιο.
Εθνική ομάδα
Στις 19 Ιανουαρίου 2017, ο Αράο κλήθηκε για πρώτη φορά στην Εθνική Βραζιλίας, για ένα φιλικό αγώνα με την Κολομβία, όπου αγωνίστηκε για ένα ημίχρονο.
Με συλλόγους
Κορίνθιανς
Μποταφόγκο
Φλαμένγκο
Φενέρμπαχτσε
Εξωτερικοί σύνδεσμοι
Κατηγορία:Βραζιλιάνοι ποδοσφαιριστές Κατηγορία:Μέσοι ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Βραζιλίας Κατηγορία:Ποδοσφαιριστές Σπορτ Κλαμπ Κορίνθιανς Παουλίστα Κατηγορία:Ποδοσφαιριστές Καμπεονάτο Μπραζιλέιρο Σέριε Α Κατηγορία:Παίκτες νικητές Κόπα Λιμπερταδόρες Κατηγορία:Ποδοσφαιριστές Ασοσιασάο Πορτουγκέσα ντε Ντεσπόρτος Κατηγορία:Ποδοσφαιριστές Σαπεκοένσε Κατηγορία:Ποδοσφαιριστές Ατλέτικο Κλούμπε Γκοϊανιένσε Κατηγορία:Ποδοσφαιριστές Καμπεονάτο Μπραζιλέιρο Σέριε Β Κατηγορία:Ποδοσφαιριστές Μποταφόγκο ντε Φουτεμπόλ ε Ρεγκάτας Κατηγορία:Ποδοσφαιριστές Κλούμπε ντε Ρεγκάτας ντο Φλαμένγκο Κατηγορία:Ποδοσφαιριστές Φενερμπαχτσέ Κατηγορία:Ποδοσφαιριστές Σούπερ Λιγκ Τουρκίας Κατηγορία:Ξένοι ποδοσφαιριστές στην Τουρκία Κατηγορία:Βραζιλιάνοι ποδοσφαιριστές στο εξωτερικό Κατηγορία:Ποδοσφαιριστές Παναθηναϊκού Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα
Δήμος Ιαλυσού
Ο Δήμος Ιαλυσού ήταν ένας από τους δέκα δήμους στους οποίους διαιρούνταν διοικητικά η Ρόδος, την περίοδο που ίσχυσε το πρόγραμμα Καποδίστριας. Λειτούργησε την περίοδο 1999-2010 (και για πρώτη φορά το 1990) οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ρόδου. Βρισκόταν στα βορειοδυτικά του νησιού και συνόρευε με τους δήμους Ροδίων, Καλλιθέας και Πεταλούδων. Ο δήμος αποτελούνταν από ένα δημοτικό διαμέρισμα και είχε συνολικό πληθυσμό 10.107 κατοίκους. Έδρα του δήμου ήταν η Ιαλυσός.
Κοινοτάρχες
Η Κοινότητα είχε την ονομασία Τριάντα συστάθηκε στις 28 Σεπτεμβρίου 1948 με έδρα τον οικισμό Τριάντα, με το όνομα να αλλάζει σε Ιαλυσός στις 10 Μαρτίου 1976. Η κοινότητα λειτούργησε ως τις 18 Μαΐου 1990, οπότε αναγνωρίστηκε σε δήμο. Ο δήμος λειτούργησε ως την κατάργησή του το 2010 και την προσάρτησή του στον δήμο Ρόδου.
Παραπομπές
Κατηγορία:Δήμοι του νομού Δωδεκανήσου
Γιόχαν Λέε
Ο Γιόχαν Κόνραντ Βίλχελμ Λέε (γερμ.: Johann Konrad Wilhelm Löhe, 1808-1872), ήταν Λουθηρανός ποιμένας και συγγραφέας. Θεωρείται ένας από τους ιδρυτές του κινήματος διακονίας και της Λουθηρανικής Εκκλησίας της Συνόδου του Μιζούρι.
Ο Λέε, από την μικρή γερμανική πόλη Νόιεντετελσάου, έστειλε ποιμένες στη Βόρεια Αμερική, την Αυστραλία, τη Νέα Γουινέα, τη Βραζιλία και την Ουκρανία. Το έργο του για μια σαφή δογματική βάση στη Βαυαρική εκκλησία, μερικές φορές τον οδήγησε σε σύγκρουση με την εκκλησιαστική γραφειοκρατία. Κύρια ανησυχία του ήταν οι ενορίες να μείνουν στηριγμένες στη ζωή της Ευχαριστίας, και να παράγουν ευαγγελιστικό και κοινωνικό έργο. Πολλές Λουθηρανικές κοινότητες στο Μίτσιγκαν, το Οχάιο, και την Αϊόβα επηρεάστηκαν από ιεραπόστολους που απόστειλε ο Λέε.
Η μνήμη του τιμάται από τις Λουθηρανικές εκκλησίες στις 2 Ιανουαρίου.
Παραπομπές
Κατηγορία:Λουθηρανισμός Κατηγορία:Γερμανοί θεολόγοι Κατηγορία:Γερμανοί συγγραφείς
Ιωάννης Παπαργυρίου
Ο Ιωάννης Παπαργυρίου ήταν σημαντικός Έλληνας Μακεδονομάχος οπλαρχηγός από τη Βέροια Ημαθίας.
Βιογραφικά στοιχεία
Ο Ιωάννης Παπαργυρίου του Αθανασίου γεννήθηκε το 1888 στη Βέροια Ημαθίας. Σε πολύ νεαρή ηλικία συγκρότησε ένοπλη ομάδα, αποτελούμενη από Βεροιώτες αλλά και κατοίκους των γύρω χωριών, της οποίας τέθηκε επικεφαλής. Έδρασε με την ομάδα του στις περιοχές Βέροιας, Νάουσας, Ρουμλουκίου, καθώς και στη λίμνη των Γιαννιτσών. Σκοτώθηκε κατά τη διάρκεια του Μακεδονικού Αγώνα.
Παραπομπές
Κατηγορία:Μακεδονομάχοι
Σημείο στίξης
Σημεία στίξης λέμε τα σύμβολα-σημάδια που βάζουμε ανάμεσα στις λέξεις και μας διευκολύνουν στην ανάγνωση. Δείχνουν δηλαδή πώς διαβάζεται ένα κείμενο (επιτονισμός), πού και πόσο γίνεται διακοπή κάθε φορά, τι αίσθημα εκφράζεται και τι ακριβώς θέλει να πει ο γράφων.
Σημεία στίξης στην ελληνική γλώσσα
Τα σημεία στίξης στην ελληνική γλώσσα είναι έντεκα:
Εξωτερικοί σύνδεσμοι
Κατηγορία:Γραμματική Κατηγορία:Σύμβολα
Λειτουργική
Λειτουργική ονομάζεται η Επιστήμη της έρευνας και ερμηνείας του τύπου της λατρείας. Αποτελεί δε κλάδο της Θεολογίας και διακρίνεται σε δύο εφαρμοσμένους κλάδους: στη Λειτουργική της λατρείας και στην Λειτουργική της τελετουργικής.
Σε αντίθεση με τη Θρησκευτική ή Θεία Λειτουργία και τις άλλες ιεροπραξίες (τελετές), που αποτελούν τελετουργικές πράξεις λατρείας, η Λειτουργική ασχολείται με τη θεωρητική έρευνα και ερμηνεία αυτών καθαυτών των πράξεων (τελετών) και των τρόπων της Θείας λατρείας. Δηλαδή εξηγεί, πώς προέκυψαν ιστορικά αυτές οι τελετές καθώς και την ερμηνεία αυτών σε κάθε θρησκευτικό δόγμα.
Πηγές της Λειτουργικής είναι τα ιερά κείμενα και οι ιερές παραδόσεις, που αναφέρονται σε θρησκευτικά συγγράμματα και σε λειτουργικά βιβλία.
Η Λειτουργική ως Θεολογική Επιστήμη εμφανίσθηκε μόλις τον 18ο αιώνα. Πρώτη συγγραφή Λειτουργικής έγινε από τον Kohler το 1788, με τίτλο Principia Theologiae Liturgicae.
Λειτουργικά βιβλία
Πηγές της Χριστιανικής Λειτουργικής και ειδικότερα της Ορθόδοξης είναι η Αγία Γραφή και οι περί της αρχαίας λατρείας παραδόσεις των Χριστιανών, που αναφέρονται στα συγγράμματα των Αποστολικών Πατέρων και των πρώτων εκκλησιαστικών συγγραφέων, καθώς και οι λειτουργικές δέλτοι και τα Λειτουργικά βιβλία.
Αυτά τα βιβλία είναι κυρίως:
Άλλα βοηθητικά βιβλία είναι:
Κλάδος της Λειτουργικής είναι και το Τυπικό, δηλαδή το σύνολο των διατάξεων που ορίζουν την δομή και το περιεχόμενο των εκκλησιαστικών ακολουθιών. Το Τυπικό διαφέρει από την Λειτουργική, διότι έχει χαρακτήρα πρακτικό και χρηστικό. Η ιστορία και εξέλιξη του Τυπικού όμως εντάσσεται σαφώς στο περιεχόμενο της θεωρητικης Λειτουργικής. Το Τυπικό επίσης διαφέρει και από την Τελετουργική, διότι η Τελετουργική αναφέρεται κυρίως στους τελετουργούς, δηλαδή στους κληρικούς και στις ενέργειες και πράξεις που πρέπει να τελέσουν κατά την διάρκεια των ακολουθιών, ενώ το Τυπικό αναφέρεται κυρίως και πρωτίστως στους ψάλτες. Πολλά σημεία όμως είναι κοινά σε Τυπικό, Λειτουργική και Τελετουργική. Το επίσημο Τυπικό σήμερα στον χώρο της ελληνόφωνης Ορθοδοξίας είναι το "Τυπικόν της Μεγάλης Εκκλησίας" του Γεωργίου Βιολάκη, Κωνσταντινούπολις 1888. Στην Ελλάδα Χριστιανική Λειτουργική έγραψαν πρώτοι οι Παναγιώτης Ρομπότης, Ιωάννης Μεσολωράς και Φίλιππος Παπαδόπουλος.
Το αντίστοιχο της Λειτουργικής στον πολιτικό χώρο είναι η Εθιμοτυπία.
Υποσημειώσεις
* Κατηγορία:Θεολογία
Ο Αριστοτέλης μπροστά στην προτομή του Ομήρου
Ο Αριστοτέλης μπροστά στην προτομή του Ομήρου (αγγλ. Aristotle Contemplating a Bust of Homer) είναι πίνακας του Ρέμπραντ που εκτίθεται στο Μητροπολιτικό Μουσείο της Νέας Υόρκης. Ο πίνακας δημιουργήθηκε κατόπιν παραγγελίας του Don Antonio Ruffo από την Μεσσήνη χωρίς θεματικό περιορισμό. Αγοράστηκε το 1961 έναντι 2,3 εκατομμυρίων δολαρίων.
Περιγραφή
Ο Ρέμπραντ εικονίζει τον Αριστοτέλη μπροστά στην προτομή του τυφλού Ομήρου να αναπολεί σκεπτικός με το χέρι του ακουμπισμένο στο μαρμάρινο κεφάλι.
Ερμηνεία
Έχει ερμηνευτεί ποικιλοτρόπως ως προσωποποίηση του σοβαρού συστηματικού επιστήμονα, ή κάποιου εύπορου και φημισμένου φιλόσοφου, ή λόγω της χρυσής ζώνης που φοράει είπαν ότι εικονίζει τον Μέγα Αλέξανδρο που ζήλεψε τη ζωή του φτωχού τυφλού ποιητή. Η αμφίεση του Αριστοτέλη είναι ολοσχερώς εκτός εποχής, ωστόσο στην αλληλογραφία μεταξύ καλλιτέχνη και Ρούφφο (1662) η μορφή κατονομάζεται ως Αριστοτέλης.
Πηγές
Κατηγορία:Έργα ζωγραφικής του Ρέμπραντ Κατηγορία:Εκθέματα στο Μητροπολιτικό Μουσείο Τέχνης
Χαμάμ
Στη Δυτική Ευρώπη και ιδιαίτερα κατά τη Βικτωριανή εποχή, τα χαμάμ ήταν μέθοδος σωματικού εξαγνισμού και χαλάρωσης.
Στις μέρες μας, χαμμάμ και κέντρα χαλάρωσης με χαμάμ υπάρχουν παγκοσμίως, προσφέροντας στιγμές ξεκούρασης σε όσους τα προτιμούν. Ανέκαθεν τα χαμάμ χρησιμοποιούνταν από άνδρες και γυναίκες (διαφορετικοί χώροι ή ίδιος χώρος αλλά διαφορετικές ώρες). Στην Ελλάδα, το αρχαιότερο σε λειτουργία χαμάμ βρίσκεται στην Πάτρα και χρονολογείται από το 1400. Στην Αθήνα, λειτουργούν τέσσερα ανδρικά χαμάμ ενηλίκων. Χαμάμ λειτουργούσαν και στη Θεσσαλονίκη στο μεγαλύτερο μέρος του εικοστού αιώνα. Το τελευταίο, τα "Λουτρά Φοίνιξ" έκλεισε με τους σεισμούς του 1981.
Εξωτερικοί σύνδεσμοι
Κατηγορία:Λουτρά Κατηγορία:Πολιτισμός της Οθωμανικής Αυτοκρατορίας Κατηγορία:Πολιτισμός της Τουρκίας
Ξενοδοχείο Μπαρόν
Το Ξενοδοχείο «Μπαρόν» (Hotel Baron) είναι ιστορικό ξενοδοχείο στο Χαλέπι (αγγλ. Αλέπο, αραβ. Χαλάμπ) της βόρειας Συρίας. Βρίσκεται στον ομώνυμο δρόμο της συριακής πόλης, πολύ κοντά στο Εθνικό Μουσείο του Χαλεπιού. Είναι το αρχαιότερο ξενοδοχείο της περιοχής, χρονολογούμενο από τα πρώτα χρόνια του εικοστού αιώνα.
Ιστορία
Στα 1870, ένα μέλος της Αρμενικής οικογένειας των Μαζλουμιάν (Mazloumian), προπάππους του σημερινού διευθυντή του ξενοδοχείου Armen Mazloumian, που κατευθυνόταν για προσκύνημα στην Ιερουσαλήμ, πέρασε από το Χαλέπι, που εκείνο τον καιρό ήταν κοσμοπολίτικο εμπορικό κέντρο. Διαπίστωσε όμως ότι ήταν άβολο πολύ για τους Ευρωπαίους ταξιδευτές να διανυκτερεύουν στα παραδοσιακά καραβάν-σεράγια της πόλης.
Με το σκεπτικό αυτό, ο Αρμένιος επισκέπτης του Χαλεπιού αποφάσισε να ανεγείρει στην πόλη ένα κατάλυμα με σύγχρονες ανέσεις, το ξενοδοχείο Αραράτ, που ήταν το πρώτο ξενοδοχείο στην περιοχή στα τέλη του 19ου αιώνα.
Λίγα χρόνια αργότερα, οι Αδελφοί Μαζλουμιάν επέκτειναν την ξενοδοχειακή επιχείρησή τους, ανεγείροντας το 1909 το «Ξενοδοχείο Μπαρόν» στα περίχωρα της παλαιάς πόλης του Χαλεπιού.
Διάσημοι επισκέπτες
Ο Κρικόρ Ζοχράμπ (1861 – 1915), ο διάσημος Αρμένιος μυθιστοριογράφος και θύμα της Αρμενικής Γενοκτονίας, ήταν από τους πρώτους επισκέπτες του ξενοδοχείου «Μπαρόν».
Στο δεύτερο όροφο του ξενοδοχείου έχουν διαμείνει πολιτικοί, ηγέτες κρατών και προσωπικότητες των γραμμάτων και της τέχνης: Ο Λώρενς της Αραβίας κοιμήθηκε τον Απρίλιο του 1914 στο δωμάτιο 202, ο βασιλιάς Φεϋζάλ ανακήρυξε την ανεξαρτησία της Συρίας από το μπαλκόνι του δωματίου 215, η Αγκάθα Κρίστι (που υπάρχει η υπογραφή της στο βιβλίο επισκεπτών το έτος 1934) έγραψε το πρώτο μέρος του μυθιστορήματός της «Έγκλημα στο Όριεντ Εξπρές» στο δωμάτιο 203.
Στην Προεδρική Σουΐτα έχουν διαμείνει ο βασιλιάς Γουσταύος ΣΤ΄ της Σουηδίας, ο Γκαμάλ Αμπντέλ Νάσερ της Αιγύπτου, ο πρώην πρόεδρος της Συρίας Χαφέζ Αλ Άσαντ, ο Σεϊχης Ζαϊντ μπιν Σουλτάν Αλ Ναγιάν, ιδρυτής των Ηνωμένων Αραβικών Εμιράτων, και ο Αμερικανός δισεκατομμυριούχος Ντέιβιντ Ροκφέλερ.
Στη μεγάλη τραπεζαρία στο ισόγειο του ξενοδοχείου δίνονταν περίφημες δεξιώσεις προς τιμήν των επίσημων επισκεπτών του. Στον προθάλαμο είναι αναρτημένος μέσα σε γυάλινη θήκη ο υπογραμμένος από τον ίδιο - και απλήρωτος - λογαριασμός του Λώρενς της Αραβίας.
Εξωτερικοί σύνδεσμοι
Μπαρον Κατηγορία:Κτίρια και κατασκευές στο Χαλέπι
Στάδιο Βίντζεφ (Λοτζ)
Το Στάδιο Βίντζεφ (πολωνικά: Stadion Widzewa) είναι γήπεδο ποδοσφαίρου στο Λοτζ της Πολωνίας. Είναι η έδρα της Βίντζεφ Λοτζ. Το στάδιο έχει χωρητικότητα περίπου 18.000 θέσεων. Το προηγούμενο στάδιο έχει χωρητικότητα 10.500 θέσεων, με μόνο μέρος της δυτικής κερκίδας να καλύπτεται. Κατεδαφίστηκε στις αρχές του 2015 για να ανοίξει ο χώρος για το νέο γήπεδο. μικρογραφία| Αεροφωτογραφία του ανακατασκευασμένου σταδίου το 2017 μικρογραφία|220x220εσ| Παλιό γήπεδο
Ροβέρτος Μαλατέστα
Ο Ροβέρτος Μαλατέστα, ιταλ.: Roberto Malatesta (π. 1441/42 – 10 Σεπτεμβρίου 1482) από τον Οίκο των Μαλατέστα, ήταν Ιταλός κοντοτιέρο (μισθοφόρος διοικητής), κύριος του Ρίμινι.
Νεανική ζωή
Γεννημένος στο Φάνο, ο Ροβέρτος ήταν νόθος γιος του Σιγισμόνδου-Παντόλφο κοντοτιέρου, κυρίου του Ρίμινι και της ερωμένης του Βανέτας ντεϊ Τόσκι ντι Φάνο, αλλά είχε νομιμοποιηθεί στη διαδοχή από τον πάπα Νικόλαο Ε΄ το 1450.
Στάδιο Βίντζεφ (Λοτζ)
Ανάπλαση 2015
Μετά από πολλές προτάσεις τα προηγούμενα χρόνια και εικασίες για αντικατάσταση του Στάδιου Βίντζεφ (συμπεριλαμβανομένου του Ευρωπαϊκού Πρωταθλήματος 2012 ), ξεκίνησε μια οριστική ανάπλαση το 2014. Μέχρι την ολοκλήρωση ανάπλασης του σταδίου, η Βίντζεφ έπαιζε τους εντός έδρας αγώνες της στο Πιότρκουφ Τριμπουνάλσκι.
Ροβέρτος Μαλατέστα
Νεανική ζωή
αριστερά|μικρογραφία|125x125εσ|Ο θυρεός του Οίκου των Μαλατέστα.
Σταδιοδρομία
Το Ροβέρτος έκανε το ξεκίνημά του ως παπικού διπλωμάτη στη νότια Ιταλία (1457), για να υπογράψει μία συνθήκη ειρήνης με τον Aλφόνσο Ε΄ της Αραγονίας & Νάπολης]]. Ως ποντοτιέρος το 1460 πολέμησε για τον πατέρα του εναντίον της Ανκόνα, στον πόλεμο για τον Τζέζι. Το 1461-1463 πολέμησε ενάντια στα στρατεύματα του πάπα Πίου Β΄ στο Mάρκε, με επικεφαλής τον Φεντερίκο ντα Μοντεφέλτρο· το 1461 ο Σιγισμόνδος-Παντόλφο και ο Ροβέρτος κέρδισαν στη μάχη του Καστελεόνε ντι Σουάζα. Μετά από αρκετές αντιστροφές της τύχης, με κάποιες άλλες νίκες από τον Ροβέρτο, ο πόλεμος τελείωσε με την απώλεια του Φάνο για τους Mαλατέστα του Ρίμινι το 1463. Κατά την περίοδο του Σιγισμόνδου ως Βενετού διοικητή στον Μωρέα, ο Ροβέρτος αγωνίστηκε για τον Φραγκίσκο Α΄ Σφόρτσα δούκα του Μιλάνου.
Στάδιο Βίντζεφ (Λοτζ)
Ανάπλαση 2015
Στο σχεδιασμό ήταν επίσης η αναβάθμιση των τοπικών δρόμων και γραμμών του τραμ. Η αναβάθμιση του τραμ βρίσκεται ήδη σε εξέλιξη το 2014.
Το στάδιο σχεδιάστηκε επίσης για να φιλοξενεί αγώνες ράγκμπι γιούνιον και συναυλίες. Η βόρεια κερκίδα σχεδιάστηκε να ενσωματώνει μια σκηνή.
Ροβέρτος Μαλατέστα
Σταδιοδρομία
Μετά το τέλος του θείου του Ντομένικο Μαλατέστα Νοβέλο (1465), κατέλαβε τη Τσεζένα. Σύντομα ο Φεντερίκο ντα Μοντεφέλτρο την πολιόρκησε και ο Ροβέρτος αναγκάστηκε να την εγκαταλείψει, σε αντάλλαγμα ενός μικρού φέουδου κοντά του. Μόλις επέστρεψε στο Ρίμινι το 1466, ο Σιγισμόνδος-Παντόλφο ονόμασε τον νόμιμο γιο του Σαλούστιο Μαλατέστα ως κληρονόμο του Ρίμινι.
Στάδιο Βίντζεφ (Λοτζ)
Ανάπλαση 2015
Το στάδιο φιλοξένησε την εναρκτήριο και τον τελικό αγώνα του Παγκοσμίου Κυπέλλου Κ20 του 2019, ως μέρος των έξι διοργανωτών πόλεων στην Πολωνία.
Ροβέρτος Μαλατέστα
Σταδιοδρομία
Το 1468, μετά το τέλος του πατέρα του, στάλθηκε για να καταλάβει το Ρίμινι, το οποίο κατείχε η 3η σύζυγος του Σιγισμόνδου, η Ιζότα ντελι Άττι για λογαριασμό του γιου της Σαλούστιο, που είχε οριστεί από τον Σιγισμόνδο ως διάδοχός του. Σύμφωνα με την παράδοση, μπήκε στη Ρόκα (Ακρόπολη) του Ρίμινι μεταμφιεσμένος σε αγρότη και πήρε την πόλη στο όνομα του πάπα, αλλά σύντομα άρχισε να ενεργεί ανεξάρτητα. Στις 30 Αυγούστου 1469, χάρη στην υποστήριξη του Φεντερίκο ντα Μοντεφέλτρο, νίκησε αποφασιστικά τα παπικά στρατεύματα που στάλθηκαν για να τον εκδιώξουν. Τα επόμενα χρόνια λέγεται ότι δηλητηρίασε τόσο την Ιζότα, όσο και τους αδελφούς του, τον Σαλούστιο (τον οποίο είχε αρχικά συμμέτοχο στη διακυβέρνηση του Ρίμινι) και τον Βαλέριο. Το 1475 επιτέλους ανέλαβε την εποπτεία (vicariate) του Ρίμινι από τον νέο πάπα Σίξτο Δ΄· τον ίδιο χρόνο νυμφεύτηκε την κόρη του Φεντερίκο, την Ελισάβετα. Προσλήφθηκε από τη Φλωρεντία μετά από μία περίοδο ως παπικός διοικητής, νίκησε τα στρατεύματα του Τζιρόλαμο Ριάριο και των συμμάχων του κοντά στην Περούτζια το 1479. Ο Τζιρόλαμο ήταν ανιψιός του πάπα -που προσπαθούσε να ιδρύσει μία κυριότητα στην Ίμολα και τη Φαέντσα- και του βασιλιά της Νάπολης. Κατά τη διάρκεια του λεγόμενου Πολέμου της Φεράρα, ο Ροβέρτος, ο οποίος είχε συμφιλιωθεί με τον πάπα, πολέμησε ως Βενετός διοικητής. Το μεγάλο του επίτευγμα ήταν η απελευθέρωση της Ρώμης με τη νίκη του Κάμπο Μόρτο (21 Αυγούστου 1482), όταν ως επικεφαλής των Βενετικο-παπικών δυνάμεων νίκησε εντελώς τον βασιλικό στρατό της Νάπολης, ο οποίος ήταν υπό τη διοίκηση του Αλφόνσου δούκα της Καλαβρίας (εγγονού του Αλφόνσου Ε΄ της Αραγωνίας).
Το τέλος του
Τον επόμενο μήνα, ο Ροβέρτος απεβίωσε στη Ρώμη, αφού αρρώστησε (πιθανότατα από ελονοσία ) κατά τη διάρκεια της εκστρατείας.
Ο γιος του Παντόλφο Δ΄, με το παρωνύμιο Παντολφάτσιο («Κακός Παντόλφο») για τη σκληρότητά του, εκδιώχθηκε από το Ρίμινι από τον Καίσαρα Βοργία το 1500. Μετά από αρκετές σύντομες αποκαταστάσεις των Μαλατέστα, η πόλη ενσωματώθηκε τελικά στα Παπικά Κράτη το 1528.
Οικογένεια
Νυμφεύτηκε το 1475 την Ελιζαβέτα ντα Μοντεφέλτρο, κόρη του Φεντερίκο δούκα του Ούρμπινο και είχε τέκνα:
Βιβλιογραφικές αναφορές
Κατηγορία:Οίκος των Μαλατέστα
Διοργανώσεις Ε.Π.Σ. Δωδεκανήσου 2018–19
Για την περίοδο 2018–19, η Ένωση Ποδοσφαιρικών Σωματείων Δωδεκανήσου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Δωδεκανήσου.
Πρωτάθλημα
Η δομή του πρωταθλήματος της Ε.Π.Σ. Δωδεκανήσου είναι η εξής:
Α΄ Κατηγορία
Η Α΄ Κατηγορία «Blue Star Ferries» διεξήχθη με τη συμμετοχή 14 ομάδων.
Πρωταθλήτρια αναδείχθηκε η ομάδα Α.Σ. Ρόδος.
Πηγή: [https://www.epsdod.gr/results/display_ranking.php?league_id=151 Ε.Π.Σ. Δωδεκανήσου]
Βαθμολογία 1ου ομίλου
Πηγή [https://www.epsdod.gr/results/display_ranking.php?league_id=153 Ε.Π.Σ. Δωδεκανήσου]
Βαθμολογία 2ου ομίλου
Πηγή [https://www.epsdod.gr/results/display_ranking.php?league_id=154 Ε.Π.Σ. Δωδεκανήσου]
Βαθμολογία 3ου ομίλου
Πηγή [https://www.epsdod.gr/results/display_ranking.php?league_id=163 Ε.Π.Σ. Δωδεκανήσου]
Αγώνες κατάταξης ανόδου Β΄ Κατηγορίας
Πηγή [https://www.epsdod.gr/results/display_ranking.php?league_id=181 Ε.Π.Σ. Δωδεκανήσου]
Αγώνας κατάταξης υποβιβασμού Β΄ Κατηγορίας
Πηγή [https://www.epsdod.gr/results/display_ranking.php?league_id=183 Ε.Π.Σ. Δωδεκανήσου]
Γ΄ Κατηγορία
Πηγή: [https://www.epsdod.gr/results/display_ranking.php?league_id=155 Ε.Π.Σ. Δωδεκανήσου]
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Δωδεκανήσου.
Κυπελλούχος Ε.Π.Σ. Δωδεκανήσου της περιόδου 2018-19 αναδείχθηκε η ομάδα του Διαγόρα Ρόδου.
Εξωτερικοί σύνδεσμοι
Κατηγορία:Ε.Π.Σ. Δωδεκανήσου Κατηγορία:Εγχώρια ποδοσφαιρικά πρωταθλήματα 2018–2019 Κατηγορία:Εγχώρια ποδοσφαιρικά κύπελλα 2018-2019
Στάδιο Εσκίσεχιρ Ατατούρκ
Το Στάδιο Εσκίσεχιρ Ατατούρκ (τουρκικά: Eskişehir Atatürk Stadyumu) είναι γήπεδο στην πόλη του Εσκίσεχιρ. Φέρει το όνομα του Μουσταφά Κεμάλ Ατατούρκ σαν φόρο τιμής στον ηγέτη που έφτιαξε τη σημερινή Τουρκία. Κατασκευάστηκε το 1962 ενώ άνοιξε τις πύλες του την ίδια χρονιά. Τότε το γήπεδο αυτό είχε χωρητικότητα 13.520 θέσεων. Αργότερα μεγάλωσε η έκταση του γηπέδου με αποτέλεσμα να γίνουν 18.495 θέσεις. Ανήκει στην ομάδα της Εσκίσεχιρσπορ που το εγκατέλειψε καθώς δημιουργήθηκε το Νέο Στάδιο Εσκίσεχιρ. Το τελευταίο είναι ένα από τα λίγα στάδια που δεν χρησιμοποιούν το ιστορικό όνομα «Ατατούρκ».
Εξωτερικοί σύνδεσμοι
Κατηγορία:Στάδια ποδοσφαίρου στην Τουρκία Κατηγορία:Εσκισεχίρ Κατηγορία:Εσκισεχίρσπορ